projecte-aina/catalan_government_crawling huggingface dataset:
En aquest apartat es pot consultar informació gràfica i interactiva, relativa al sector públic institucional de l'Administració de la Generalitat des de l'any 2010 fins a l'exercici actual.
La informació mostra una radiografia de les principals dimensions del sector des de la perspectiva de la seva naturalesa jurídica, dels àmbits d'activitat, del pressupost i dels recursos humans.
Les dades es presenten de forma interactiva de manera que en moure el ratolí per damunt dels diferents ítems es visualitza la informació sensible i el detall de les dades en qüestió.
Al destacat de la dreta, Dades descarregables, trobareu un fitxer Excel amb tota la informació que alimenta aquesta pàgina.
El Sector Públic en Xifres inclou les entitats en situació registral "activa" (en estats d'alta i pre-baixa) del Registre de sector públic, excloent les entitats independents.
Les dades del Sector Públic en Xifres s'han elaborat a partir de les dades del pressupost i les dotacions que figuren a l'Annex de personal en la darrera llei de pressupostos aprovada pel Parlament de Catalunya ( Llei 4/2017, de 28 de març, de pressupostos de la Generalitat de Catalunya per al 2017).
Per a les entitats que no figuren al pressupost, no es disposa d'aquestes xifres validades per la unitat competent i s'ha optat per no incloure aquestes dades en el sector públic en xifres.
Respecte les dades de pressupost, corresponen al pressupost inicial aprovat en la Llei, el qual pot diferir del pressupost definitiu i del pressupost executat en l'exercici.
Respecte les dotacions de l'Annex de personal, corresponen a les places de plantilla estructural pressupostades, que poden estar ocupades o vacants, i a les places equivalents destinades a finançar el cost de substitucions i altres eventualitats.
La iNNOtECA incorpora l'any 2015 les Metodologies àgils de gestió com a pràctica innovadora que compleix les orientacions metodològiques fixades per a la seva validació.
Metodologies àgils per a la gestió de projectes estratègics a l'Agència Catalana de Turisme (ACT).
Els projectes estratègics de l'ACT són reptes complexos que requereixen la creació d'equips naturals, auto-organitzats, autònoms, interdisciplinars, que connecten persones entre les diferents unitats internes i també amb altres organitzacions del sector turístic.
Les metodologies àgils faciliten la gestió d'aquesta complexitat, incrementant la qualitat relacional, generant objectius a curt termini, flexibilitat davant els canvis, optimitzant els temps d'execució i de decisió, sempre en línia amb la visió i valors decidits per les persones de la mateixa organització.
Les avaluacions de les accions, el suport TIC i els càlculs d'indicadors són eines de suport que complementen la visió del sistema global per tal de prendre decisions.
Elements innovadors/bones pràctiques
Aplicació de metodologies àgils, com ara SCRUM, design thinking, canvas, cardsorting, mindmaps aplicats a fluxos de comunicació, que actuï com a capil·lar de l'estratègia a cadascuna de les persones que formen part de l'organització, assolint els reptes que cobreixen les necessitats prioritàries.
Quina millora significativa comporta aquesta pràctica
☐ Producte (bé) ☐ Producte (servei) ☒ Organització/procés ☐ Difusió ☐ Estratègia
Organització i Gestió del Coneixement de l'ACT.
Departament d'Empresa i Ocupació.
Data d'elaboració de la fitxa: 13/03/2015
Metodologies per a facilitar la gestió de projectes estratègics a l'Agència Catalana de Turisme
La iNNOtECA incorpora l'any 2015 Transparència gencat com a pràctica innovadora que compleix les orientacions metodològiques fixades per a la seva validació.
Transparència gencat és el portal web on el Govern de Catalunya difon les dades relatives a les polítiques públiques i l'acció del govern català, la gestió del pressupost de la Generalitat i les dades més rellevants del país.
Totes les dades i els continguts que s'hi referencien estan permanentment actualitzats i, amb independència de la data de producció que portin, es garanteix que són plenament vigents, ja que el procés d'actualització i revisió del Portal de transparència i del mateix web gencat és diari.
Elements innovadors/bones pràctiques
Utilització de diversos registres i canals per a publicar la informació, amb la finalitat de garantir la comprensió des de qualsevol nivell de coneixement i formació previs.
Així, a més de la informació web, s'afegeix un format infogràfic per ajudar a la conceptualització i s'ofereix també en format obert quan pot tenir interès la seva reutilització.
Quina millora significativa comporta aquesta pràctica
Està construït i dissenyat com un punt d'accés únic des del qual accedir, de manera fàcil i entenedora, al conjunt d'informació que publiquen i actualitzen els diferents departaments i organismes vinculats a la Generalitat de Catalunya.
El portal és viu i creix en continguts de manera constant.
El seu disseny permet escalar-ne i ampliar-ne els continguts sense majors costos de desenvolupament.
☐ Producte (bé) ☐ Producte (servei) ☐ Organització/procés ☐ Difusió ☒ Estratègia
Direcció General d'Atenció Ciutadana i Difusió
Aquesta actuació ha obtingut la puntuació màxima (100 punts sobre 100) a l'índex de transparència de les Comunitats Autònomes (INCAU), elaborat per l'organització Transparència Internacional Espanya.
Data d'elaboració de la fitxa: 21/10/2014
Portal d'informació a disposició de la ciutadania per conèixer l'activitat de la Generalitat
Compartició d'activitats i bones pràctiques que es fan als diferents centres penitenciaris i difusió d'informació que arribi a tots els professionals que treballen en l'àmbit de la rehabilitació.
Aplicació que permet accedir als serveis mòbils adreçats a la ciutadania.
Millora de la interacció amb la ciutadania i de l'accessibilitat a les xarxes socials i blogs.
Procés de participació directa i de divulgació àmplia i transparent en el procés de negociació de la nova PAC.
La iNNOtECA incorpora l'any 2015 el butlletí Innovació i Recerca com a pràctica innovadora que compleix les orientacions metodològiques fixades per a la seva validació.
Butlletí Innovació i Recerca del Departament de Territori i Sostenibilitat
Recull de les activitats d'R+D+I més rellevants del Departament de Territori i Sostenibilitat, acompanyades d'una selecció d'activitats innovadores externes al Departament.
Elements innovadors/bones pràctiques
Quina millora significativa comporta aquesta pràctica
Per a cada punt de l'apart anterior:
☐ Producte (bé) ☐ Producte (servei) ☐ Organització/procés ☒ Difusió ☐ Estratègia
Més informació (enllaços i adreces d'interès)
Data d'elaboració de la fitxa: 04/12/2014
La iNNOtECA incorpora l'any 2018 XarxaAire com a pràctica innovadora que compleix les orientacions metodològiques fixades per a la seva validació.
És un sistema de detecció dels nivells d'immissió (o qualitat de l'aire) dels principals contaminants.
Té una estructura piramidal amb la base formada pels punts de mesurament i el vèrtex amb el Centre Receptor i Coordinador de Dades.
Tot i que es va implementar l'any 1983, l'any 2017 s'han produït dues modificacions substancials:
Control automàtic de la qualitat de l'aire, és a dir, dels nivells de concentració en l'aire dels principals contaminants atmosfèrics, per dur a terme les actuacions necessàries per solucionar els problemes originats per la contaminació atmosfèrica mitjançant els resultats de les mesures que s'obtenen.
Actualment, l'espai d'"El Temps" de TV3 incorpora la informació sobre els nivells de CO 2, PM i Ozó en la connexió en directe d'algunes de les càmeres d'arreu del territori.
Les dades per elaborar aquesta informació s'obtenen de la XarxaAire.
☐ Producte (bé) ☐ Producte (servei) ☐ Organització/procés ☒ Difusió ☐ Estratègia
Data d'elaboració de la fitxa: 26/07/2018
Metodologies per a facilitar la gestió de projectes estratègics a l'Agència Catalana de Turisme.
Establiment de criteris comuns per a la millora de la gestió de les subvencions.
Model pioner i de referència quant a la integració de tots els serveis de l'atenció presencial de la Generalitat a Girona en un únic espai físic.
Eina útil i eficaç d'informació perquè tot el personal sigui partícip i conegui els objectius i compromisos de l'Escola d'Administració Pública de Catalunya.
Projecte de millora per simplificar els tràmits administratius.
El Pla facilita la relació entre el Departament (Benestar Social i Família) i la ciutadania per tal de simplificar els procediments administratius i incorporar l'administració electrònica.
La finalitat és que les dotacions de Mossos d'Esquadra encarregades de dur a terme els serveis de seguretat ciutadana puguin disposar autònomament de la capacitat d'identificar i consultar informació sobre els vehicles i les persones, així com informar en temps real dels processos i serveis més habituals.
Metodologia de referència per tal d'avaluar la rendibilitat socioeconòmica de les inversions en infraestructures viàries i ferroviàries.
Aplicació de la metodologia SCRUM al graf de carreteres.
Sistema de gestió dels Fons Europeus de la Generalitat de Catalunya.
La iNNOtECA incorpora l'any 2015 l'Anàlisi de l'impacte econòmic d'esdeveniments de cultura popular i tradicional a Catalunya com a pràctica innovadora que compleix les orientacions metodològiques fixades per a la seva validació.
Elaboració i publicació dels primers dos estudis que implementen una metodologia que, d'alguna manera, encara es trobava en fase experimental.
Els estudis presenten una anàlisi de l'impacte econòmic de dos esdeveniments de cultura popular i tradicional a Catalunya l'any 2012: les Falles d'Isil i l'Aquelarre de Cervera.
Els resultats es mesuren en termes d'aportació d'aquests esdeveniments a l'economia local.
L'any 2008, el Departament va iniciar un procés de recerca per tal d'elaborar un protocol d'avaluació de l'impacte econòmic d'esdeveniments i institucions culturals.
Aquesta recerca va ser executada per la Universitat de Girona (Modest Fluvià Font -investigador responsable-, Ricard Rigall i Albert Saló).
Aquest protocol responia essencialment a una finalitat pràctica: ser implementable per les molt diferents institucions culturals d'aquest país, des de museus locals a grans museus, de fires locals a festivals, passant per les molt variades formes de manifestacions culturals.
Es tracta d'oferir unes pautes i procediments per avaluar els impactes econòmics generats que siguin aplicables per totes aquestes institucions culturals.
Aplicació d'una nova metodologia en la mesura estadística i avaluació de l'impacte econòmic de les institucions i esdeveniments dels diversos àmbits de la cultura en el seu entorn.
Aquests estudis fixen un important primer pas en l'aplicació d'una nova metodologia d'avaluació de l'impacte econòmic de les activitats culturals.
Fixar uns estàndards metodològics que siguin respectats per tots els estudis d'aquesta tipologia encarregats per l'administració cultural de la Generalitat de Catalunya, però també dels governs locals.
En aquest sentit, actualment s'estan fent activitats de divulgació d'aquests estudis pel territori català tant en l'àmbit de la cultura popular com dels museus, per tal que aquesta metodologia sigui adoptada com a referència.
Donar valor afegit als projectes culturals amb l'aplicació de noves metodologies d'anàlisi social i econòmic.
☒ Producte (bé) ☐ Producte (servei) ☐ Organització/procés ☐ Difusió ☐ Estratègia
Més informació (enllaços i adreces d'interès)
Enllaç document Les Falles d'Isil
Data d'elaboració de la fitxa: 16/10/2014
Elaboració i publicació dels primers dos estudis que implementen una metodologia que, d'alguna manera, encara es trobava en fase experimental
El Museu Nacional d'Art de Catalunya participa en el projecte Partage Plus, que té per objectiu publicar, a través del portal d'Europeana, un catàleg amb més de 75.000 obres d'art nouveau.
Eina gratuïta de l'Institut Cartogràfic i Geològic de Catalunya per personalitzar mapes.
Aparador segur d'aplicacions del sector de la salut i dels serveis socials, que permetrà que els ciutadans accedeixin des dels seus dispositius mòbils a aplicacions per millorar la seva salut i benestar.
El Programa Pacient Expert Catalunya® té com a objectiu final potenciar l'autocura, la coresponsabilitat i l'autonomia de les persones que tenen una malaltia crònica.
L'objectiu del programa és motivar l'aprenentatge a través de les tecnologies mòbils, promoure les competències digitals i l'esperit emprenedor i construir un entorn obert per l'mEducació.
El projecte CoreTIC pretén sensibilitzar les empreses del sector TIC, per tal que dediquin més esforços a la reutilització i reciclatge dels elements TIC.
Prova pilot en sistema BIM que ha fet la Direcció General d'Infraestructures de Mobilitat per tal de millorar l'eficiència de la gestió, tant interna com externa, dels projectes d'obra d'infraestructures.
Programa d'ajuda a l'agricultor per facilitar-li la tasca de complir amb els requeriments establerts.
Posada en marxa del nou Servei de dades obertes al portal Govern obert, amb accés al catàleg de dades, informació genèrica i informació tècnica.
Estratègia que agrupa el conjunt d'iniciatives i de solucions innovadores que està aplicant Ferrocarrils de la Generalitat de Catalunya (FGC) per ser referent en la gestió ferroviària intel·ligent i projectar la reputació de FGC com a empresa innovadora i eficient.
La supervisió contínua de les entitats és un sistema de control adreçat a proporcionar informació objectiva respecte de les circumstàncies següents:
• La subsistència dels motius que van justificar la creació.
• L'incompliment de les finalitats que van donar lloc a la seva creació.
• Que el manteniment de l'entitat no sigui el mitjà més idoni per assolir les finalitats previstes.
Es tracta d'una modalitat de control introduïda per l'article 173 de la Llei 5/2017, del 28 de març, de mesures fiscals, administratives, financeres i del sector públic i de creació i regulació dels impostos sobre grans establiments comercials, sobre estades en establiments turístics, sobre elements radiotòxics, sobre begudes ensucrades envasades i sobre emissions de diòxid de carboni, per bé que, a Catalunya, aquesta funció es desenvolupa de manera institucionalitzada des de 2010.
La competència correspon al departament competent en matèria d'Administració d'acord amb el Decret 262/2016, de 7 de juny, de reestructuració del Departament de Governació, Administracions Públiques i Habitatge, i s'exerceix sens perjudici de les funcions de control econòmic financer de la Intervenció General de la Generalitat.
Entre els anys 2011 i 2013, amb aquesta finalitat, es van dur a terme diferents operacions de reordenació, racionalització i simplificació del sector públic institucional, a través de fusions, dissolucions i canvis d'adscripció que van donar lloc a una reducció del 25,6% d'aquest sector.
El control de les entitats és un dels puntals en què es fonamenta la governança.
En l'àmbit del sector públic el control de les entitats es du a terme des de vessants diferents, i té finalitats diverses.
Les finalitats del control són:
Els sistemes, mecanismes i mitjans de control són diversos, tant de caràcter intern com extern:
Són òrgans col·legiats o unipersonals en el si de les entitats amb funcions d'autocontrol i supervisió d'aspectes diversos: regularitat i legalitat, sistemes d'informació, processos, gestió, qualitat, etc., així com per detectar oportunitats de millora d'àmbits diversos: eficàcia i eficiència en gestió, qualitat o altres.
Generalment, per la rellevància de la missió, es tracta d'òrgans que tenen un reflex estatutari en els quals es defineix la composició i l'abast de les funcions.
Normalment, es creen amb una configuració que garanteixi l'autonomia i la independència respecte dels òrgans de govern i sense facultats executives.
Els més freqüents són les comissions d'auditoria financera i de retribucions, que solen tenir caràcter col·legiat, i els directors d'auditoria interna amb caràcter unipersonal.
És el que té per objecte comprovar que el funcionament econòmic i financer de les entitats, els òrgans o els procediments controlats s'ajusten a l'ordenament jurídic i als principis generals de bona gestió financera en les actuacions en què intervenen variables de contingut econòmic.
Hi ha dues classes de control econòmic:
El Govern, a proposta de la Intervenció General, pot acordar les modalitats de control que ha d'exercir aquest òrgan.
El Registre del sector públic de la Generalitat és un registre públic en el qual s'inscriuen no només les entitats del sector públic institucional de l'Administració de la Generalitat, sinó també les autoritats administratives independents, i qualsevol altra en què la Generalitat tingui algun grau de participació, independentment de si la participació és majoritària, paritària o minoritària, directa o indirecta.
Es va crear mitjançant la Llei 12/2004, de 27 de desembre, de mesures financeres, està adscrit a la Direcció General del Patrimoni de la Generalitat de Catalunya, i està dotat de règim jurídic mitjançant l' Ordre ECO 22/2015, de 26 de gener, per la qual es regula el Registre del sector públic de la Generalitat de Catalunya.
• Inventariar tots els ens instrumentals de l'Administració de la Generalitat i de les participacions en altres entitats
• Fer el seguiment de les modificacions que afecten les entitats objecte de registre
• Garantir la publicitat de les dades inscrites
Conté informació relativa a la naturalesa jurídica, les finalitats, l'estructura de domini, les persones representants o designades en l'òrgan de govern superior, la seva classificació en termes de comptabilitat nacional i la situació registral.
S'entén que la participació de l'Administració de la Generalitat en les entitats és majoritària quan compleix, directament o indirectament, alguna de les condicions següents:
• Participació superior al 50% del capital de les entitats
• Majoria de drets de vot en els òrgans de govern
• Capacitat de nomenar o destituir la majoria dels membres d'aquests
En el cas de les fundacions, es considera que la participació és majoritària quan:
• El patrimoni de la fundació l'integren, en més d'un 50%, els béns o drets aportats o cedits per l'Administració de la Generalitat o qualssevol de les entitats del seu sector públic.
• La majoria absoluta dels drets de vot en el patronat correspongui a l'Administració de la Generalitat de Catalunya, o a les entitats del seu sector públic, o a càrrecs que els representin.
La participació en una entitat és directa quan l'Administració de la Generalitat està representada com a tal en els òrgans de govern i/o en el finançament d'aquests.
En canvi, la participació és indirecta quan l'Administració hi està representada a través d'altres entitats del sector públic en les quals participa directament.
La diferència entre una entitat majoritària i una entitat no majoritària adscrita és, bàsicament, la participació de l'Administració de la Generalitat en els seus òrgans de govern.
En les entitats majoritàries, l'Administració de la Generalitat disposa, de forma directa o indirecta, de la majoria absoluta de vots en els òrgans de govern de l'entitat mentre que en les entitats no majoritàries adscrites a l'Administració de la Generalitat aquesta participació és paritària o minoritària.
D'acord amb la Llei 40/2015, d'1 d'octubre, de règim jurídic del sector públic (LRJSP) s'han d'adscriure a l'Administració de la Generalitat els consorcis i les fundacions.
L'adscripció serveix per establir quin dels règims jurídics de les administracions públiques que hi són representades se'ls aplica.
Mitjançant una declaració de voluntat de l'òrgan de govern, que es reflecteix en els estatuts de l'entitat en què s'indiqui l'Administració pública a la qual s'adscriuen, d'acord amb els criteris establerts de forma prioritària per la Llei 40/2015, d'1 d'octubre, de règim jurídic del sector públic.
Les entitats adscrites a l'Administració de la Generalitat estan subjectes al règim de personal, patrimonial, pressupost, comptabilitat i control de la Generalitat.
En el cas de les fundacions, l'adscripció també determina quina Administració n'exerceix el protectorat, sens perjudici de les funcions de control econòmic financer que corresponen a la Intervenció General.
La iNNOtECA incorpora l'any 2015 la PAC, Política Agrària Comuna com a pràctica innovadora que compleix les orientacions metodològiques fixades per a la seva validació.
PAC, apropant coneixement, apropant persones.
Procés de participació directa i de divulgació àmplia i transparent, utilitzant diferents canals de comunicació, per dotar els stakeholders (organitzacions agràries, col·legis professionals, entitats ecologistes, centres d'innovació i altres relacionats amb el món agrari i rural) de les normes, dels resultats de les negociacions i dels materials de difusió sobre la Política Agrària Comuna (PAC) elaborats per la Comissió de la UE.
Utilització dels diferents canals de comunicació i informació corporatius (web, intranet, xarxes socials, butlletins) que disposa el Departament conjuntament amb la plataforma eCatalunya.
Facilita la comunicació entre tots els participants en el procés de negociació de la nova PAC
☐ Producte (bé) ☐ Producte (servei) ☐ Organització/procés ☒ Difusió ☐ Estratègia
Direcció General de Desenvolupament Rural
Data d'elaboració de la fitxa: 30/11/2015
Procés de participació directa i de divulgació àmplia i transparent en el procés de negociació de la nova PAC
La iNNOtECA incorpora l'any 2015 el Directori de xarxes socials com a pràctica innovadora que compleix les orientacions metodològiques fixades per a la seva validació.
Conjunt de perfils, bústies i comptes dels departaments i organismes de la Generalitat a les xarxes socials Twitter, Facebook, YouTube, Flickr, Slideshare, Linkedin, Delicious i e-Catalunya, com també als blogs corporatius sobre WordPress.
Hi ha un directori que en facilita l'accés per temes i per departaments.
Se segueixen les pautes que estableix la Guia de xarxes socials de la Generalitat de Catalunya, que, com que està publicada en una llicència oberta Creative Commons BY 3.0, és l'origen de múltiples guies dels àmbits públic i privat perquè l'han replicada directament.
Presència homogènia –tant amb criteris d'identitat corporativa com amb pautes de comunicació– dels departaments, serveis i marques de la Generalitat a les xarxes socials.
El sistema ideat garanteix, d'una banda, l'estabilitat dels comptes amb un sistema consolidat d'edició a través d'altres plataformes intermèdies o de l'assignació de diferents rols en els usuaris de l'àmplia comunitat de gestors i editors de xarxes.
Així mateix, garanteix la transferibilitat d'aquesta gestió i n'assegura la titularitat (la Generalitat de Catalunya, sempre).
Millora de la interacció amb la ciutadania i de l'accessibilitat a les xarxes socials i blogs.
Alhora garanteix la titularitat de la Generalitat de tots aquests comptes i, a través de la fórmula organitzativa de comunitat de professionals, assegura un coneixement profund i similar entre tot l'elevat nombre de gestors dels comptes.
Direcció General d'Atenció Ciutadana i Difusió
Més informació (enllaços i adreces d'interès)
Enllaç fitxa "Guia de xarxes socials" (1043)
Data d'elaboració de la fitxa: 09/10/2014
Aquesta pràctica va ser innovadora a la iNNOtECA.